text: Sommerhusområde bliver oversvømmet igen og igen
  30 december 2014 kl. 17.33
  Et sommerhusområde på Sydals bliver jævnligt oversvømmet. Husejerne kan ikke forsikre deres huse og indbo.
  Husejerne i et sommerhusområde på Sydals er vant til oversvømmelser. Når det regner, bliver vandet nemlig ikke ledt væk, men ind i folks sommerhuse.
  Området er så udsat, at ejerne af husene ikke kan få forsikret deres værdier.
  Nye kanaler og grøfter til 3-5 mio. kr. skal løse problemerne, men det har udløst et længere slagsmål om, hvem der skal betale.
  Sønderborg kommune er ikke juridisk forpligtiget til at hjælpe beboerne, men i forbindelse med kommunalvalget lovede de borgerlige at gøre noget ved det, mens socialdemokraterne og SF var mere nølende.
  